open-index/open-wikipedia-markdown huggingface dataset:
Karen Zoid

**Karen ZOID** (naskiĝis la  en Bruselo, Belgio kiel *Karen Louise Greeff*) estas filino de sudafrika diplomato kaj fariĝis kantistino kaj komponistino en Johanesburgo, Sud-Afriko kie ŝi estas ikono. Ŝi regule aperas en la sud-afrikaj furorlistoj kaj aperas en diversaj sudafrikaj muzikfestivaloj. La muziko de Karen Zoid kaj ŝia grupo situas en la stilo de pop-muziko/rok-muziko.

La tekstoj de ŝiaj kantoj estas aŭ en la angla aŭ en la afrikansa.

Zoid ankaŭ laboras kiel komponisto por aliaj artistoj.

## Diskaro 
* Poles Apart (2001)
* Chasing the Sun (2003)
* In Die Staatsteater (en la ŝtata teatro) (2004) (DVD)
* Media (2005)
* Postmodern World (2007)
* "Alive in the Postmodern World' (Viva en la Postmoderna Mondo), DVD, (2008)
* Ultimate Zoid (2009)
* Terms & Conditions (2010)
* Zoid Afrika (2012)
* Drown out of the noise (2015)

## Grupmembroj 
La grupo de Karen Zoid konsistas el :
* Don Reinecke (gitaro)
* Rixi Roma (basgitaro)
* Marlon Green (tamburoj)

## Eksteraj ligiloj 
* Hejmpaĝo de Karen Zoid

## Vidu ankaŭ 
* Listo de sudafrikaj muzikgrupoj (vidu en la afrikansa vikipedio sub Lys van Suid-Afrikaanse musiekgroepe) i.a. Mandoza.

Kategorio:Sudafrikaj muzikistoj
Kategorio:Kantverkistoj
Mandoza

**Mduduzi Tshabalala,** ĝenerale konata kiel **Mandoza**, estas sudafrika kwaito-muzikisto. Mandoza kantis jam en diversaj lingvoj de Sud-Afriko (en la afrikansa, la zulua, la kosa kaj la angla lingvoj) kio popularigis lin en vastaj tavoloj de la sudafrika socio. Li ankaŭ estis la aktoro malantaŭ "Rafiki" en la filmo *Lion King* (Leono Reĝo*)*. Li forpasis la 18-an de septembro 2016 pro cerba kancero.

## Albumoj 
* 1999: *9II5 Zola South*
* 2000: *Nkalakatha*
* 2000: *Nkalakatha (The Boss Remixes)*
* 2001: ''It's All Right* – (kune kun Tokollo kaj Kabelo)
* 2002: *Godoba*
* 2003: *Tornado*
* 2004: *S'gelekeqe*
* 2004: *Same Difference* – (kune kun Danny K)
* 2005: *Phunyuka Bamphethe*
* 2006: *Ngalabesi*
* 2007: *Champion*
* 2008: *Ingwenya*
* 2010: *The King''

## Referencoj 
* La traduko estas tute farita surbaze de la afrikansa kaj nederlanda versioj de Vikipedio je la 30-a junio 2017.

## Vidu ankaŭ 
* Listo de sudafrikaj muzikgrupoj (vidu en la afrikansa vikipedio sub Lys van Suid-Afrikaanse musiekgroepe) i.a. Karen Zoid

## Eksteraj ligiloj 
* (angla) 

Kategorio:Sudafrikaj muzikistoj
Kategorio:Sudafrikaj kantistoj
Hermann Nitsch

**Hermann NITSCH** (naskiĝinta la  en Vieno, mortinta la  en Mistelbach) estis aŭstria avangarda artisto kiu laboris en eksperimentaj kaj multrimedaj modoj.

## Vivo 
Naskiĝintaj en Vieno, Nitsch ricevis trejnadon en pentrarto kiam li studis ĉe la *Wiener Graphische Lehr-und Versuchanstalt*, dum kiu tempo li estis destinita al la religia arto. Li estis asocia kun la Vienaj Agadistoj — izola aliĝinta grupo de maloftaj, heterogenaj polemikaj aŭstraj artistoj inter kiuj Günter Brus, Otto Muehl, kaj Rudolf Schwarzkogler.

La abstraktaj pentraĵoj de Nitsch laŭ metodo 'splatter', kiel liaj teatraĵoj, estas inspiritaj de lia neŭtrala perspektivo pri humaneco kaj esti homa. En la 1950-aj jaroj, Nitsch formis la *Orgien Mysterien Theater* (iel tradukebla al Teatro de Orgioj kaj Misteroj aŭ kiel La Orgia Misterteatro), ludigante preskaŭ 100 teatraĵojn inter 1962 kaj 1998.

## Referencoj 
## Fontoj 
* Stark, Ekkehard. Hermann Nitschs 'Orgien Mysterien Theater' und die "Hysterie der Griechen." Quellen und Traditionen in Wiener Atikedild seit 1900
* Winkler, Michael. ''Review: Hermann Nitschs 'Orgien Mysterien Theater' und die "Hysterie der Griechen." Quellen und Traditionen in Wiener Atikedild seit 1900 by Ekkehard Stark.* The German Quarterly, Vol. 61, No. 4, 60th Anniversary 1928-1988 (Autumn, 1988) pp.&nbsp;590–591.
* Romberg, Osvaldo. *Redemption through Blood*:pp.&nbsp;8–13, 60-71

## Notoj 
## Eksteraj ligiloj 
* UbuWeb Films *Hermann Nitsch (n. 1938)''
* Hermann Nitsch's Homepage germane
* „Hermann Nitsch“ pri *SAST REPORT Culture*
* Video of Hermann Nitsch in America 
* The Saatchi Gallery - Hermann Nitsch, Gallery In London kun bildoj, informo, teksto kaj biografio pri Hermann Nitsch
* Hermann Nitsch - The Movie, HN The Movie - dokumenta filmo pri Hermann Nitsch
* Nitschland Napoli Filmo de Roberto Paci Dalò
* Museo Hermann Nitsch
* 64. Malaktion Mart Rovereto Italy 02-06/10/2012 de Alain Chivilò
* Symphony in Beef Major , enthusiastic review of Nitsch's *Island* CD box set by Kyle Gann, *The Village Voice* (1998).

Kategorio:Vienanoj
Kategorio:Aŭstraj artistoj
Kategorio:Moderna arto
Kategorio:Eksperimenta arto
Trainera (boato)

dekstra|eta|Fiŝkapta trainera
[dekstra|eta|Trainera en [Golfo de Santandero]]
dekstra|eta|Regatto de trainera en Golfo de Santandero
**Trainera** estas origine boato tipa de la hispana Kantabra Marbordo, propulsita per remiloj kaj foje per velo, antaŭe dediĉita al fiŝkaptado, sed hodiaŭ, post malpeziga modifo, al sporto de regattoj per remado. Kun fajnaj linioj, levita pruo kaj ronda poŭpo, ĝi bone eltenis la ondojn de la Kantabra Maro.

Ĝia nomo devenas de la vorto "traína" aŭ "traíña", kiu estas fiŝreto kun tre densaj maŝoj uzata por kaptado, ĉefe de anĉovoj kaj sardinoj.

## Vidu ankaŭ 
* Remado
* Regatto

## Eksteraj ligiloj 
* Todoremo.com - Toda la información del remo al instante  ()
* Galeotes del Cantábrico ()

## Tradukfonto 
Kategorio:Ŝipoj
Kategorio:Fiŝkaptado
Metila jodido

**Metila jodido** estas kemia kombinaĵo kun formulo **CH3I**, senkolora densa kaj volatila likvaĵo kies kemia strukturo similas al metano kie unu hidrogenatomo substituiĝas per unu jodatomo. Malgrandkvante ĝi trovatas en rizplantejoj kaj ĝi estas produktata de kelkaj algoj en la moderklimataj oceanoj de la mondo kaj en etaj kvantoj per surteraj fungoj kaj bakterioj.

Ĝi uzatas en organika sintezo kiel fonto por metilaj grupoj. Jodo-metano ankaŭ uzatas kiel pesticido, por kontrolo de insektoj, nematodaj plantaj parazitoj, grundodevenaj patogenoj kaj fiherboj.

## Sintezoj 
### Sintezo 1 
* Metila jodido estiĝas per agado de la metanolo kun **fosfora trijodido**:

### Sintezo 2 
* Jodo-metano ankaŭ prepariĝas per reakcio inter la **dumetila sulfato** kun kalia jodido en ĉeesto de kalcia karbonato:

### Sintezo 3 
* Ĝi ankaŭ sinteziĝas per interagado de la metanolo kun kalia jodido kaj sulfata acido:

## Literaturo 
* Chemical Book
* Purification of Laboratory Chemicals, W.L.F. Armarego, Christina Chai
* Molecular Imaging: Radiopharmaceuticals for PET and SPECT, Shankar Vallabhajosula
* Prudent Practices in the Laboratory: Handling and Disposal of Chemicals
* Analytical Methods in Wood Chemistry, Pulping, and Papermaking, Eero Sjöström, Raimo Alén
* A Comprehensive Guide to the Hazardous Properties of Chemical Substances, Pradyot Patnaik

## Vidu ankaŭ 
* bromometano
* Etila acetato
* fluoroetano
* fluorometano
* Jodida acido
* jodoetano
* Jodo
* jodometano
* kloroetano
* klorometano
* Metila acetato
* bromoetano

## Referencoj 
Kategorio:Metilaciaj agentoj
Kategorio:Organikaj jodidoj
jodido
Kategorio:Pesticidoj
Günter Brus

**Günter BRUS** (n. la 27-an de septembro 1938 en Ardning, mortinta la ) estis polemika austria pentristo, teatraĵa artisto, grafika artisto, eksperimenta filmisto kaj verkisto.

Brus estis kunfondinto en 1964 de la Viena Agadismo (germane: *Wiener Aktionismus*) kun Otto Muehl, Hermann Nitsch, kaj Rudolf Schwarzkogler. Lia agreseme prezentita agadismo intence diskritikis konvenciojn kaj tabuojn kun la intenco ŝoki la rigardanton. Kondamnita al 6 monatoj en prizono post la okazintaĵoj de *Kunst und Revolution* ĉe la Universitato de Vieno en 1968, li forirs al Berlino kun sia familio kaj revenis al Aŭstrio en 1976. Brus pisis en glaso kaj kovris sian korpon per fekaĵo, kaj finis la "teatraĵon" trinkante sian pison. Dum la ludo Brus ankaŭ kantis la nacian himnon de Aŭstrio dum li masturbiĝis. Brus finis la pecon vomitante kaj estis poste arestita. Pere de tiu teatraĵo kaj de liaj aliaj ludoj, Brus intencis montri la ankoraŭan faŝisman esencon de la nacio. Brus ankaŭ estis redaktoro de *Schastrommel* (aŭtora eldono) el 1969 antaŭen. Li engaĝiĝis en la movado *NO!Art*. En 1966 li estis kun Gustav Metzger, Otto Muehl, Wolf Vostell, Yoko Ono kaj aliaj partoprenanto de la Simpozio pri Artodetruo nome *Destruction in Art Symposium* (DIAS) en Londono.

## Referencoj 
## Bibliografio 
* Green, Malcolm (1999). Writings of the Vienna Actionists. London: Atlas Press.
* Jay, Martin. Refractions of Violence, Somaesthetics and Democracy: John Dewey and Contemporary Body Art (2003): 170.

## Eksteraj ligiloj 
* Universala Muzeo Joanneum: Bruseum Gallery in the Joanneum 

Kategorio:Aŭstraj pentristoj
Kategorio:Aŭstraj verkistoj
Kategorio:Aŭstraj reĝisoroj
Kategorio:Nuntempa arto
Etila aceto-acetato

**Etila aceto-acetato** estas etila estero de la aceto-acetata acido, grava kemia substanco uzata kiel peranto en la produktado de gamo da komponaĵoj, tiaj kiaj aminoacidoj, analgeziaĵoj, antibiotikoj, anti-malariaĵoj, kontraŭfebraĵoj, aminopirinoj kaj vitamino B1, samkiel en la produktado de farboj, inkoj, lakoj, parfumoj, plastaĵoj kaj flavaj pigmentoj. Aceto-acetato de etilo, siavice, ankaŭ uzatas kiel gustigilo en la nutroindustrio kaj en la manufakturo de farmaciaĵoj. Ĝi estas solvebla en alkalaj solvaĵoj. Etila aceto-acetato estis unue priskribita de la germana kemiisto Johann Georg Anton Geuther (1833-1889) en 1863.

## Sintezoj 
### Sintezo 1 
* Preparado per agado de acetoacetata acido kaj etila alkoholo:

### Sintezo 2 
* Preparado per traktado de *acetoacetata anhidrido* kaj etila alkoholo:

### Sintezo 3 
* Preparado per reakcio de acetoacetata acido kaj *etila klorido*:

### Sintezo 4 
* Preparado per interagado de natria acetoacetato kaj *etila klorido*:

### Sintezo 5 
* Preparado per interagado de butila acetoacetato kaj etila formiato:

### Sintezo 6 
* Preparado per acida transesterigo inter acetoacetata acido kaj etila benzoato:

### Sintezo 7 
* Preparado per alkohola transesterigo inter metila acetoacetato kaj etila alkoholo:

### Sintezo 8 
* Aceto-acetato de etilo estas laboratorie preparata laŭ kondensiĝo de Klajzeno pere de la etila acetato, en ĉeesto de natria etanato. Ĉi-reakcio estis unue priskribita de la germana kemiisto Johannes Wislicenus (1835-1902):

## Reakcioj 
### Reakcio 1 
* Hidrolizo de la *etila acetoacetato*:

### Reakcio 2 
* Sapigo de la *etila acetoacetato*:

### Reakcio 3 
* Reakcio per acida transesterigo kun formiata acido:

### Reakcio 4 
* Reakcio per alkohola transesterigo kun metila alkoholo:

### Reakcio 5 
* Reduktigo de la *etila acetoacetato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Literaturo 
* Chemical Book
* Introduction to Organic Laboratory Techniques: A Small Scale Approach, Donald L. Pavia
* Organic Chemistry, William H. Brown, Brent L. Iverson, Eric Anslyn, Christopher S. Foote
* Aliphatic Organic Chemistry, Amit Arora
* Comprehensive Practical Organic Chemistry: Preparations And Quantitative ..., V.K. Ahluwalia, R. Aggarwal, V.K. Ahluwalia
* Organic Chemistry, Enhanced Edition, William Brown,Christopher Foote,Brent Iverson,Eric Anslyn
* Organic Syntheses

## Vidu ankaŭ 
* Acetoacetatoj
* Benzila acetoacetato
* Metila acetoacetato
* Etila jodido
* Metila jodido
* Metila bromido
* Metila klorido
* Metila fluorido
* Etila bromido
* Etila klorido
* Etila fluorido

## Referencoj 
Kategorio:Esteraj solviloj
Kategorio:Gustigaĵoj
aceto-acetato
Kategorio:Acetoacetatoj
Kategorio:Dolĉodoraj kemiaĵoj
28759 Joshwentzel

'*28759 *Joshwentzel'''* estas asteroido de la asteroida zono malkovrita la  de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Joshua Wentzel*, finalisto de la *Broadcom MASTERS* 2013, konkurso pri matematiko kaj scienco por gestudentoj de meza lernejo, pro lia projekto pri fizikaj sciencoj. Li estis lernanto ĉe la *Winterhaven Middle School'' de Portlando (Oregono).

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
Klára Tabódy

**Klára Tabódy** [tabOdi], laŭ hungarlingve kutima nomordo **Tabódy Klára** estis hungara-itala aktoro, pentristo. Ŝia origina nomo estis (laŭ hungarlingve kutima nomordo) *Thurmayer Klára Lívia*, ŝia fratino estis Ida Turay.

Klára Tabódy http://www.imdb.com/name/nm0846021/ naskiĝis la  en Rákospalota (iama urbo) (nuntempa distrikto de Budapeŝto), ŝi mortis la  (laŭ alia informo la 25-a de junio) en Milano (Italio).

## Biografio 
Klára Tabódy akiris diplomon en Teatra Akademio en 1932, poste ŝi lernis dancon. Ŝi debutis en jam ne ekzistanta teatro en Budapeŝto. Inter 1932-1934 ŝi apartenis al trupo de Operetoteatro (Budapeŝto), poste ŝi havis rolojn eksterlande, ekzemple en Hago, Vieno, Berlino, Kolonjo. En la sekvaj jaroj ŝi alterne havis rolojn en nazia Germanio kaj Italio. En 1943 ŝi edziniĝis al itala negocisto kaj ŝi jam ne revenis al Hungario. En 1953 ŝi retiriĝis de la aktorado kaj ŝi komencis pentradi. Ŝi sukcese ekspoziciis en Munkeno kaj Milano.

## Elektitaj teatraj roloj 
* *Kadétszerelem* (1932; vidu la foton!)

## Elektitaj kinfilmaj roloj 
* *È tornato carnevale* (1937, itala filmo)
* *Balkezes angyal* (1940, hungara filmo)
* *Akrobat schö-ö-ön* (1942, germana filmo)
* *Giudicatemi!* (1948, itala filmo)

## Fontoj 
* hungarlingva biografio
* hungarlingva biografio kun foto
* hungarlingva biografio kun foto 

Kategorio:Hungaraj aktoroj
Kategorio:Italaj aktoroj
Kategorio:Italaj pentristoj
Otto Muehl

**Otto MUEHL** (16a de Junio 1925 – 26a de Majo 2013) estis aŭstria artisto, kiu estis konata kiel unu el la kunfondintoj same kiel la ĉefa partoprenanto de la Viena Agadismo kaj kiel fondinto de la Komunumo Friedrichshof.

En 1943, Muehl devis servi en la Germana Wehrmacht. Tie li registriĝis por oficira trejnado. Li ascendis al la rango de leŭtenanto kaj en 1944 li partoprenis en infanteriaj bataloj dum la Ofensivo de Ardenoj.

Post la milito, li studis instruadon de la germana kaj Historion, kaj Pedagogion de Arto ĉe la *Wiener Akademie der bildenden Künste*.

En 1972 li fondis la Komunumon Friedrichshof, kiu estis rigardita de kelkaj kiel aŭtoritata sekto, kaj kiu ekzistis dum kelkaj jaroj antaŭ dekadenci en la 1990-aj jaroj. En 1991, Muehl estis akuzita pro seksa perforto al minoritatuloj kaj pro droguzo kaj kondamnita al 7 jaroj de prizono. Li estis liberigita en 1997, post plenumo de ses jarojn kaj duono, kaj formis malgrandan komunumon en Portugalio. Post sia liberigo, li publikigis siajn memorojn el la prizono (*Aus dem Gefängnis*).

## Referencoj 
## Bibliografio 
* Aus dem Gefängnis, Klagenfurt, Ritter-Verlag, 1997
* 7, (Exhibition catalogue) MAK Vienna, 1998.
* Impossible: The Otto Muehl Story de William Levy, New York: Barany Artists, 2001
* Leben/Kunst/Werk (Exhibition catalogue), MAK/ König; Vienna/ Köln, 2004
* Writings of the Vienna Actionists, de Malcolm Green, London, Atlas Press, 1999

## Eksteraj ligiloj 
* Otto-Muehl-retejo
* Otto Muehl biografia rigardo kaj eseo pri Muehl kaj la komunumo Friedrichshof, verkita de Stefan Beyst, (Aŭgusto 2002)
* Intervjuo kun Otto Muehl
* Filmoj de Otto Muehl ĉe UbuWeb
* Thomas Dreher: Otto Muehl: Material Actions Nr.16 and 17, 1965 ĉe Archive Sohm, Staatsgalerie Stuttgart

Kategorio:Aŭstraj artistoj
Kategorio:Aŭstraj reĝisoroj
Kategorio:Aŭstraj pentristoj
Kategorio:Modernaj pentristoj
Kategorio:Drogoj
Benzila fluorido

**Benzila fluorido** estas organika komponaĵo konsistante je unu benzena ringo kaj unu grupo fluoro-metila. Ĝi estas senkolora, brulema substanco kiu estas haŭtoirita kaj kaŭzas brulvundojn, uzata kiel kemia reakcianto. Ĉi-kemiaĵo estis esplorita de la angla kemiisto Christopher Ingold (1893-1970) kiu malkovris plurajn metodojn por ĝia sintezado.

## Sintezo 
* Benzila fluorido estas preparata per varmigado de la **benzila trietilamonia fluorido**:

* Alia prepar-metodo estas per traktado de la benzila bromido kaj **hidrarga (II) fluorido** en ĉeesto de kloroformo:

## Literaturo 
* Chemical Book
* Organic Chemistry Portal
* NISTWebbook
* Research Gate
* Houben-Weyl Methods of Organic Chemistry Vol. E 10b/1, 4th Edition ..., Bernd Baasner
* Handbook of Phase Transfer Catalysis, Y. Sasson, Ronny Neumann

## Vidu ankaŭ 
* Benzila klorido
* Benzila bromido
* Benzila jodido
* Benzila alkoholo
* Benzila aldehido
* Benzilamino

## Referencoj 
Kategorio:Hidrogenaj kombinaĵoj
Kategorio:Fluoridoj
Rudolf Schwarzkogler

**Rudolf SCHWARZKOGLER** (13a de Novembro 1940, Vieno - 20a de Junio 1969, Vieno) estis aŭstria lud-artisto tre asocia kun la Viena Agadismo, nome grupo de artistoj Günter Brus, Otto Mühl, kaj Hermann Nitsch.

Li estas ĉefe konata nuntempe pro siaj fotoj montrantaj siajn seriojn de tre kontrolitaj "Aktionen" (agadoj) prezentante ikonografion kia mortinta fiŝo, mortinta koko, nudaj lamp-ampoloj, koloraj likvaĵoj, ligitaj aĵoj, kaj homo envolvita en gazo. La daŭraj temoj de la verkoj de Schwarzkogler inkludas espertojn de doloro kaj mutilo, ofte en nekongrua hospitala kunteksto, kiel ĉe la *3a Aktion* (1965) en kiu la kapo de paciento envolvita en bendoj estas tratruita de tio kio ŝajnas korktirilo, produktante sangomakulon sub la bendoj. Ili respegulas mesaĝon de despero ĉe la seniluziiĝoj kaj doloroj de la mondo.

Chris Burden iam notis ke artikolo de 1970 en *Newsweek*, kiu menciis lin mem kaj Schwarzkogler, estis misinforminta ke Schwarzkogler estis mortinta dum fortranĉo de sia peniso dum lud-agado. Sceno en lud-agado de Schwarzkogler estis misinterpretita. La temo kastro en kelkaj el tiuj - ekzemple, en *Aktion 2* lie pozis kun fortranĉita malferma fiŝo kovranta sian ingvenon - aldone nutris tiun miton. Aldone, la protagonisto de la Aktion en kiu li fortranĉis penison kiel ŝajnigo ne temis pri Schwarzkogler mem, sed pri sia amiko kaj modelo, la fama fotisto Hans Cibulka. Kiam Schwarzkogler mortiĝis, la serio de lud-arataĵoj jam estis finita delonge. Li estis trovita sub fenestro el kiu li estus falinta, ŝajne viktimo de akcidento. Lia mortoj generis hipotezojn kaj pliajn mitojn.

## Referencoj 
## Bibliografio 
* Rekonstrua eseo de Philip Wincolmlee Barnes: ''The Mind Museum' 

Kategorio:Aŭstraj artistoj
Kategorio:Modernaj artistoj
Kategorio:Vienanoj
Kategorio:Aŭstraj reĝisoroj
Kategorio:Germanlingvaj reĝisoroj
Dubenzila etero

**Dubenzila etero** estas organika komponaĵo apartenanta al la familio de la etera funkcia grupo. Ĝi prezentiĝas kiel du benzilaj grupoj interligitaj per unu oksigenatomo. Ĝi uzatas kiel plastiganto por la nitrocelulozo kaj sintezaj kaŭĉukoj, solvanto en parfumfabrikado kaj gustigagento por fabrikado de maĉgumoj kaj konfitaĵoj.

Biologie ĝi uzatas kiel efika malnoca substanco por purigo de histoj en ratoj dum analizado de la VFP. Tiu studo permesas detalan protokolon por disvolvo de tridimensiaj bildoj de organoj purigitaj per solvantoj kaj ties aplikoj al pluraj mikroskopaj teknikoj.

Etero ĝenerale estiĝas per kondensiĝo de du alkoholoj. Ili estas similaj al la alkoholoj sed ordinare malpli densaj, malpli solveblaj en akvo kaj havas malpli altajn bolpunktojn. Kemie ili estas relative ne reakciaj.

## Sintezo
* Benzila etero estas preparata per senhidratigo de la benzila alkoholo sur dumetil-sulfuroksido:

## Literaturo
* Chemical Book
* Chemicalland21
* Faseb Journal
* Organic Chemistry Portal
* Iranian Chemical Communication
* Master Organic Chemistry

## Kunrilataj kemiaĵoj

|**"**
|**"**
|**"**
|**"**
|**"**
|**"**

## Vidu ankaŭ
* Alexander William Williamson (1824-1904)
* Dumetil-benzilamino
* Benzilamino
* Benzila alkoholo
* Benzila aldehido
* Benzila klorido

## Referencoj
Kategorio:Hidrogenaj kombinaĵoj
Kategorio:Eteroj
Jan Hirsz

**Jan HIRSZ** el Żukowo (naskiĝis la 1-an de julio 1891 en Kielno (distrikto Wejherowo), mortfalis la 17-an de septembro 1920 apud Kamień Królewski) – substandardisto de infanterio de Pola Soldataro.

Kiel oficiro de la 66-a Kaŝubia Regimento de Infanterio batalis en la pola-bolŝevika milito. La 17-an de septembro 1920 la regimento atakis rusojn en Kamień Królewski. Reprenitan vilaĝon la regimento ne povis pluteni pro kelkobla supereco de la malamiko. Dum retiriĝo mortfalis heroe substandardisto Hirsz, kiu vidante, ke la malamiko okupas flankajn postenojn, prenis pezan maŝinpafilon kaj sola per pafado haltigis la malamikon, rezulte de kio savis la 2-an batalionon de la pereo.

Postmorte estis avancita ĝis subleŭtenanto kaj distingita per Arĝenta Kruco de la Milita Ordeno *Virtuti Militari*.

## Bibliografio 
* Wacław Jankiewicz, *Zarys historii wojennej 66-go Kaszubskiego Pułku Piechoty im. Marszałka J. Piłsudskiego* (Skizo de milita historio de la 66-a Kaŝubia Regimento de Infanterio je la nomo al Marŝalo Józef Piłsudski), Varsovio 1929
* *Lista strat Wojska Polskiego. Polegli i zmarli w wojnach 1918-1920* (Perdo-listo de Pola Soldataro. Mortfalintoj kaj mortintoj en militoj 1918-1920) Wojskowe Biuro Historyczne, Warszawa 1934

## Eksteraj ligiloj 
* Jan Hirsz - Rodzina Hirsz-Hirsch

Kategorio:Kaŝuboj
Kategorio:Polaj soldatoj
Kategorio:Homoj de la Pola-bolŝevika milito
Géza Abonyi

**Géza Abonyi** [abonji], laŭ hungarlingve kutima nomordo **Abonyi Géza** estis hungara aktoro, altlerneja instruisto.
eta|Géza Abonyi kun iu
[eta|Géza Abonyi kaj [Gizi Bajor]]
Géza Abonyi http://www.imdb.com/name/nm0008858/ naskiĝis la  en Budapeŝto, li mortis la  (laŭ alia informo la 23-a de junio) en Budapeŝto.

## Biografio 
Géza Abonyi akiris diplomon en Reĝa Teatra Akademio en 1915. Li apartenis al Teatro Magyar, poste li batalis dum la 1-a mondmilito, fine li prezentis sin en kabaredo en sia naskiĝurbo. Post la 1-a mondomilito ĝis 1949 li estis membro de Nacia Teatro (Budapeŝto), sed depost la 2-a mondmilito li havis rolojn en Teatro Madách. Ekde 1935 li instruis en la Muzikakademio, ekde 1941 en la Teatra Akademio. Li edziĝis en 1928.

## Elektitaj teatraj roloj 
* William Shakespeare:
** La ventego - Ferdinand
** Reĝo Lear - stultulo
** Romeo kaj Julieta - vira titolrolo
** *Epifanio: aŭ kiel vi volas* - Sebastian
* Imre Madách: La tragedio de l' homo - Ádám (ĉefrolo)
* Friedrich Schiller: Maria Stuart - Mortimer
* Edmond Rostand: Cyrano de Bergerac - Christian
* József Katona: *Bánk bán* - titolrolo

## Elektitaj kinaj filmaj roloj 
* *Megbűvöltek* (1921) – studento
* *Fehér galambok fekete városban* (1923) – artisto
* *Rákóczi nótája* (1943) – titolrolo
* *Idegen utakon* (1944) – profesoro

## Fontoj 
* hungarlingva biografio
* hungarlingva biografio kun foto
* hungarlingva biografio

Kategorio:Hungaraj aktoroj
Kategorio:Hungaraj altlernejaj instruistoj
Kategorio:Budapeŝtanoj
Akademio de Belartoj de Vieno

alternative=סמליל האקדמיה לאמנויות יפות (וינה)|eta|Nuna logoo
La **Akademio de Belartoj de Vieno** () estas publika priarta altlernejo de universitata nivelo en Vieno, Aŭstrio. Ĝi estis fondita en 1692. Ĝi proponas servojn al ĉirkaŭ 1268 studentoj (en 2010).

## Elektitaj instruistoj de la akademio 
* Friedrich Achleitner
* Anselm Feuerbach
* Heinrich Füger
* Bruno Gironcoli

## Elektitaj disĉiploj de la akademio 
* Friedrich von Amerling
* Miklós Barabás (pentristo)
* János Fadrusz
* István Ferenczy (skulptisto)
* Árpád Feszty
* József Koszta
* József Kauser
* Sándor Liezen-Mayer
* Viktor Madarász
* Károly Markó (pli aĝa)
* Károly Markó (pli juna)
* Géza Mészöly
* Soma Orlai Petrich
* László Paál
* Samu Pecz
* József Pesky
* Frigyes Schulek
* Imre Steindl
* Alajos Stróbl
* Bertalan Székely
* Ede Telcs
* Mór Than
* György Zala

## Eksteraj ligiloj 
*  germane, angle
* retejo de Media Server
* Study in Austria: A Guide
* hungare


Vieno
Kategorio:Scienco kaj teknologio en Vieno
Kategorio:Edukado en Vieno
Kategorio:Kulturo en Vieno
Vieno
Kategorio:1692
Nasirija

**Nasirija,** laŭ araba lingvo *الناصرية* estas metropolo, ĉefurbo de Gubernio Dhi Kar (Irako).
eta|maldekstre|Hotelo en Nasirija
eta|eta|maldekstre|Riverbordo de Nasirija
 
## Geografio 
Nasirija situas en sudorienta Irako laŭ ambaŭ bordoj de Eŭfrato. Ur (urbo) troviĝas 17, Bagdado 390 kilometrojn.

## Historio 
Nasirija estis establita en 1872 en la Otomana Imperio. Baldaŭ ĝi estis grava komerca centro. Dum la 1-a mondmilito la britoj konkeris la urbeton en 1915. Proksimume 400 britaj kaj hindaj, aliparte 2,000 turkaj soldatoj falis en la batalo. En 1920 vivis en la urbeto iom pli ol 6000 loĝantoj. La unua ĉelo de la irakaj komunistoj estis fondita en la 1930-aj jaroj. Dum la 1991 Golfa Milito en 1991 la koaliciaj armeoj facile okupis la urbon. En 2003 denove okazis bataloj ĉi tie.

## Ekonomio 
Nasirija havas nur hejmindustriojn, oni kreas boatojn, prilaboras lignojn kaj arĝentojn.

## Trafiko 
eta|
eta|Muzeo en Nasirija
Nasirija estas fervoja finstacio. La metropolo havas ankaŭ vojajn kontaktojn.

## Klimato 
La klimato de Nasirija estas seka dezerta. Jare pluvas 128&nbsp;mm, inter junio-aŭgusto  ne pluvas. La jara averaĝa temperaturo estas .

## Vidindaĵoj 
En Nasirija mankas historiaj monumentoj. Vidindaĵoj estas la bazarejo, riverbordaj parkoj kaj historia muzeo. Ruinoj de Ur estas proksime, inter kiuj elstaras la Zigurato de Ur.

## Fontoj 
* WikiTrans
* https://www.britannica.com/place/Al-Nasiriyyah 
[eta|maldekstre|Domo de adorado de [Mandeismo en 2016]]

Kategorio:Urboj de Irako
Bruno Gironcoli

eta|Skulptaĵo de Bruno Gironcoli.
**Bruno GIRONCOLI** (27a de Septembro 1936 - 19a de Februaro 2010) estis aŭstria moderna artisto.

Naskiĝinta en Villach, Gironcoli ektrejniĝis kiel oraĵisto en 1951 en Innsbruck, kaj kompletigis sian metilernadon en 1956. Inter 1957 kaj 1962 li studis en la Universitato de Aplikataj Artoj en Vieno. En 1977 Gironcoli iĝis stabanaro de la Altlernejo pri Skulptarto de la Akademio de Belartoj de Vieno, kiel sukcedanto de Fritz Wotruba. Li estis la oficiala aŭstria reprezentanto ĉe la Venecia Bienalo de 2003.

La plej grava kolekto de sia verkaro ĝis nun povas esti vidata ekde Septembro 2004 en dediĉita muzeo en la Parko de la kastelo Herberstein, Stirio. En areo de 2000 kvadrataj metroj, oni ekspozicias multajn el liaj grandaj futurismaj skulptaĵoj.

Bruno Gironcoli mortiĝis en Februaro 2010 en Vieno post longa malsano. Li estis entombigita ĉe la Centra Tombejo de Vieno.

## Honoroj kaj premioj 
* Premio de la urbo Vieno pro Vidaj Artoj (1976)
* *Großer Österreichischer Staatspreis* (1993)
* Medalo *Österreichisches Ehrenzeichen für Wissenschaft und Kunst* (1997)

## Referencoj 
## Eksteraj ligiloj 
* 
* Obituary en The Independent de Marcus Williamson
* Gironcoli Museum 
* The Africa-Collection of Gironcoli (germane) 
* Vita, exhibitions and works at Galerie Altnöder

Kategorio:Aŭstraj artistoj
Kategorio:Villach
Kategorio:Vienanoj
Fritz Wotruba

[eta|250ra|Preĝejo "de la Sankta Triunuo" en [Vieno-Mauer.]]
eta|altdekstre|"Mensch, verdamme den Krieg" ("Homo, kondamnu militon", 1932).
**Fritz WOTRUBA** (23a de Aprilo 1907, Vieno – 28a de Aŭgusto 1975, Vieno) estis aŭstria skulptisto de ĉeĥ-hungara deveno. Li estis konsiderata unu el la plej elstaraj skulptistoj de la 20a jarcento en Aŭstrio. En sia verkaro, li pli kaj pli dissolvas figurajn komponantojn favore al la geometriaj abstraktaĵoj kun la formo de la kubo kiel baza formo.

Probable lia plej granda verko, je kiu li laboris ĝis sia morto, estis la planado de la preĝejo "de la Sankta Triunuo" en Mauer, Vieno, plej bone konata kiel Preĝejo Wotruba. Li ne vivis por vidi la kompletigon de la preĝejo en 1976.

Multaj el liaj statuoj povas esti vidataj en publikaj parkoj en Vieno. La Kuŝa Adolesko situas en ekspozicio en la Muzeo Albertina. Li fuĝis al Svisio je la ascendo de Hitler al la povo. Nombraj liaj skulptaĵoj estis ĉu perditaj aŭ detruitaj dum la Dua Mondmilito.

En 1947, Wotruba ricevis la premion de la Urbo Vieno pro Vidaj Artoj kaj en 1955, li ricevis la Grandan Aŭstriŝtatan Premion pro Vidaj Artoj.

Li estis entombigita en la *Zentralfriedhof* (Centra Tombejo) en Vieno, Aŭstrio.

## Eksteraj ligiloj 
* Fritz Wotruba Societo
* Fritz Wotruba en aeiou Encyclopedia

Kategorio:Kubismo
Kategorio:Aŭstraj skulptistoj
Kategorio:Vienanoj
Aceto-acetata acido

**Aceto-acetata acido** aŭ **duacetata acido** estas malstabila organika komponaĵo kaj la plej simpla el la beta-ketona acida grupo. Ĝiaj metilaj kaj etilaj esteroj estas pli stabilaj kaj larĝskale industrie produktitaj kiel antaŭaĵoj al manufakturado de farboj.

Aceto-acetata acido estas malforta acido kaj peranto en la metabolo de grasacidoj, aparte pere en la procezo de beta-oksidigo kiu konvertas ĝin en Acetila koenzimo A. En mamuloj ĝi estas produktata en la hepato kune kun aliaj ketonaj korpoj kaj liberiĝas en la sangofluo kiel energifonto dum periodoj da fastoj, fizikaj ekzercoj, aŭ kiel rezulto de malsanoj tia kia la tipo 1-diabeto.

## Sintezoj 
### Sintezo 1 
* Aceto-acetata acido estas preparata per interagado de la buterata acido sur hidrogena peroksido:

### Sintezo 2 
* Biologie, aceto-acetata acido estiĝas per hidrolizo de la **fumarila aceto-acetata acido**:

## Reakcioj 
### Reakcio 1 
* Ĉe malkomponiĝo, aceto-acetata acido iĝas en acetono kaj karbona duoksido:

### Reakcio 2 
* Duacetata acido reduktiĝas al beta-hidroksibuterata acido. Ĉi-tiu reakcio okazas en spuroj en la sango de la normalaj bestoj, kaj grandkvante dum longtempa fastado kaj en certaj metabolaj perturboj tia kia la diabeto.

## Literaturo 
* Clinical Biochemistry of Domestic Animals, Jiro Jerry Kaneko, John W. Harvey, Michael L. Bruss
* The Encyclopedia of Nutrition and Good Health, Robert A. Ronzio
* The ABC of Acid-Base Chemistry: The Elements of Physiological Blood-Gas ..., Horace W. Davenport
* Organic Chemistry, William Brown, Christopher Foote, Brent Iverson, Eric Anslyn
* A Guidebook to Biochemistry, Michael Yudkin, Robin Offord
* S.Chand Success Guide in Organic Chemistry, R L Madan
* Hans Krebs, Volume 2, Frederic Lawrence Holmes

## Vidu ankaŭ 
* Benzila aceto-acetato
* Etila aceto-acetato
* Metila aceto-acetato
* Fumarata acido
* Natria aceto-acetato
* Etila acetato

## Referencoj 

Kategorio:Hidrogenaj kombinaĵoj
Kategorio:Organikaj acidoj
Metila acetoacetato

**Metila aceto-acetato** estas kemia kombinaĵo kun struktura formulo **C5H8O3**, metila estero de la aceto-acetata acido. Sub ordinaraj temperaturoj la substanco estas senkolora likvaĵo kun agrabla odoro, pro tio ĝi uzatas kiel industria odorigilo.

Metila aceto-acetato estis uzata kiel simulilo de la sarino minimume en du testoj plenumitaj en la daŭro de la usona Projekto SHAD

Aceto-acetato de metilo ĝenerale konsideratas kiel milda iritaĵo al haŭto kaj mukoza membrano, sed kun kapableco je kaŭzado de seriozaj okulkorodaĵoj kiam sub rekta kontakto. Ĉi-propreco estas kelkfoje preterlasita de kelkaj sekundaraj fontoj, tamen, tiuj okulefikoj estis iam elmontrataj pere de studoj en kunikloj.

Aliaj efikoj inkludas gastrointestajn malfacilojn (tiaj kiaj naŭzo, vomado, diareo) kiam englutitaj, surbaze de ĝeneralaj karakterizaĵoj pri la irito-toksaj kemiaĵoj. Aceto-acetato de metilo estigeblas per metokso-karboniligo de la ketono kun dumetila karbonato. Metila aceto-acetato ankaŭ uzatas kiel deirpunkto por aliaj kemiaĵoj tiaj kiaj pirazoloj, pirimidinoj, **kumarinaj derivaĵoj**

## Sintezoj 
### Sintezo 1 
* Preparado per agado de acetoacetata acido kaj metila alkoholo:

### Sintezo 2 
* Preparado per traktado de *acetoacetata anhidrido* kaj metila alkoholo:

### Sintezo 3 
* Preparado per reakcio de metila klorido kaj acetoacetata acido:

### Sintezo 4 
* Preparado per interagado de metila klorido kaj natria acetoacetato:

### Sintezo 5 
* Preparado per transesterigo inter metila acetato kaj benzila acetoacetato:

### Sintezo 6 
* Preparado per acida transesterigo inter metila benzoato kaj acetoacetata acido:

### Sintezo 7 
* Preparado per alkohola transesterigo inter etila acetoacetato kaj metila alkoholo:

### Sintezo 8 
* Preparado ekde la metila karbonato kaj acetono en ĉeesto de kalia permanganato:

## Reakcioj 
### Reakcio 1 
* Hidrolizo de la *metila acetoacetato*:

### Reakcio 2 
* Sapigo de la *metila acetoacetato*:

### Reakcio 3 
* Reakcio per acida transesterigo kun formiata acido:

### Reakcio 4 
* Reakcio per alkohola transesterigo kun benzila alkoholo:

### Reakcio 5 
* Reduktigo de la *metila acetoacetato*:

### Reakcio 6 
* Reakcio kun NH3:

### Reakcio 7 
* Reakcio kun HCl:

## Literaturo 
* Frontiers on Separation Science and Technology: Proceedings of the 4th ...
* Experimental Organic Chemistry: A Miniscale and Microscale Approach, John C. Gilbert, Stephen F. Martin
* Long-Term Health Effects of Participation in Project SHAD (Shipboard Hazard ...
* Surface Infrared and Raman Spectroscopy: Methods and Applications, W. Suëtaka, John T. Yates Jr.
* Acetic Acid and its Derivatives, Victor H. Agreda
* Organic Chemistry, Jonathan Clayden, Nick Greeves, Stuart Warren

## Vidu ankaŭ 
* Etila aceto-acetato
* Benzila aceto-acetato
* Natria aceto-acetato
* Etila acetato
* Metila acetato
* Metila bromido

## Referencoj 
Kategorio:Hidrogenaj kombinaĵoj
acetoacetato
Kategorio:Acetoacetatoj
Grakoj

**Grakoj** aŭ **Grakĥoj** () estis antikva Roma familio (parto de la *gens Sempronia*). La nomo plej ofte aludas al la fratoj Tiberius Sempronius Gracchus kaj Caius Sempronius Gracchus, kiuj famas pro sia politika ago kiel plebaj tribunusoj.

Kategorio:Populismo
Kategorio:Romianoj
Universitato de Aplikataj Artoj en Vieno

La **Universitato de Aplikataj Artoj en Vieno** (, aŭ neformale *Die Angewandte*) estas arta universitato kaj institucio de alta instruado en Vieno, nome ĉefurbo de Aŭstrio. Ĝi havis universitatan statuson ekde 1970.

Famaj artistoj kiaj Gustav Klimt, Oskar Kokoschka, Koloman Moser, Vivienne Westwood, Karl Lagerfeld, Jil Sander, Pipilotti Rist, Matthias Laurenz Gräff, Matteo Thun, François Valentiny, Hugo Markl kaj Stefan Sagmeister estis parto de la universitata stabanaro aŭ de la studentaro.

## Nuntempo 
La universitato havas nuntempe ĉirkaŭ 1,800 studentojn kaj ĉirkaŭ 380 instruistojn. La studentoj devenas al 70 diversaj landoj por studi en la 29 fakoj de la lernejo, struktur en 60% de aŭstroj, 25% eŭropanoj kaj 15% el aliaj landoj. La produkto de ties laboro publikiĝas en ĉirkaŭ 200 ekspozicioj jare kaj multaj diversaj eventoj kaj aliaj publikaj prezentoj.

## Referencoj 
## Eksteraj ligiloj 
* Universitata oficiala retejo (germane kaj angle)
* Muzeo de Aplikataj Artoj (MAK) oficiala retejo (germane kaj angle)
* Information about art universities, translation based on the "Austria Lexicon"
* Study in Austria: A Guide 

Kategorio:Organizaĵoj fonditaj en 1867
Vieno
Kategorio:Scienco kaj teknologio en Vieno
Kategorio:Edukado en Vieno
Kategorio:Kulturo en Vieno
Kategorio:Artaj lernejoj
Kategorio:Lernejoj fonditaj en 1860-1869
Viena Agadismo

**Viena Agadismo** estis mallonga kaj agita movado en la arto de la 20-a jarcento kiu agadis ĉefe en Vieno. Ĝi povas esti rigardita kiel parto de multaj sendependaj klopodoj en la 1960-aj jaroj por disvolvigo de la "performance art" (ludarto, Fluxus, happening, agadpentrarto, korp-arto, ktp.). Ties ĉefaj partoprenantoj estis Günter Brus, Otto Mühl, Hermann Nitsch, kaj Rudolf Schwarzkogler. Kiel "agadistoj", ili estis aktivaj inter 1960 kaj 1971. Plej pluigis siajn artajn laborojn sendepende el la komenco de la 1970-aj jaroj antaŭen.

Dokumentaro de la laboro de tiuj kvar artistoj sugestas ke ne estis konscie disvolvigita sento de movado aŭ ajna kultivado de membreca statuso en "agadisma" grupo. Pli ĝuste, tiu nomo estis aplikita al variaj kunlaboraj verkoj faritaj inter tiuj kvar artistoj. Malcolm Green citis komenton de Hermann Nitsch, "Viena Agadismo neniam estis grupo. Nombraj artistoj reagis al partikularaj situacioj kiujn ili trafis, ene de partikulara tempoperiodo, kaj kun similaj rimedoj kaj rezultoj."

## Referencoj 
## Bibliografio 
* Mechtild Widrich: "The Informative Public of Performance. A Case Study in Viennese Actionism" TDR. The Drama Review 57:1, no. 217, Spring 2013.
* Von der Aktionsmalerei zum Aktionismus. Wien 1960-1965, Klagenfurt, Ritter-Verlag, 1988.
* Wiener Aktionismus. Wien 1960-1971, Klagenfurt, Ritter-Verlag, 1989.
* Der Wiener Aktionismus und die Österreicher, Klagenfurt, Ritter-Verlag, 1995
* Out of Actions. Actionism, Body Art & Performance 1949-1979 (Ekspozicia katalogo), Vienna-Stuttgart, MAK/Cantz, 1998.

## Eksteraj ligiloj 
* Ubuweb: The Vienna Actionists Filmoj de Kurt Kren, Otto Mühl kaj aliaj. Ĝi enhavas ankaŭ la kompletan tekston de intervjuo de 2002 kun Otto Mühl.
* "archives muehl" Oficiala retejo de Otto Muehl
* Orgies Mysteries Theatre Oficiala retejo de Hermann Nitsch
* Hermann Nitsch’ ‘Orgien Mysterien Theater’ – The artist as a high priest? About the relation between art, religion, ritual and reality.
* Bright Lights Film Journal Andrew Grossman, intervjuo de 2002 kun Otto Mühl.

Kategorio:Aŭstraj artistoj
Kategorio:Vienanoj
Kategorio:Kulturo de Aŭstrio
Kategorio:Moderna arto
Venecia Bienalo

[eta|La 65a [Festivalo de Venecio. La Ora Leono estas premio por la plej bonkvalita filmo prezentita en konkurenco en la kinfestivalo.]]
eta|200ra|Detalo de la arta ekspozicio.
eta|200ra|Vido de "Pupoĉambro", verko de la hungara artisto Balázs Kicsiny ĉe la Venecia Bienalo de 2005.
La **Venecia Bienalo** (en itala: *La Biennale di Venezia* [la bi.enˈnaːle di veˈnɛttsja]; ankaŭ tradukebla kiel la "Venecia Ĉiudujara Festivalo") estas arta organizo baze en Venecio, Italio, kaj ankaŭ la originala kaj ĉefa ekspozicio kiun ĝi organizas. La organizo ŝanĝis nomon al **Bienala Fondaĵo** en 2009, dum la ekspozicio estas nomata ankaŭ Arta Bienalo por distingi ĝin el la organizo kaj el la aliaj ekspozicioj kiujn ĝi organizas. La **Arta Bienalo**, nome ekspozicio de nuntempa arto, estas tiele nomita ĉar ĝi same okazas ĉiudujare, en neparaj jaroj; ĝi estas la origina bienalo laŭ kiu aliaj aliloke en la mondo modeliĝis. La *Bienala Fondaĵo* havas konstantan ekziston subtene de artoj, same kiel la organizadon de la jenaj separataj eventoj:

## Bibliografio 
* Sophie Bowness kaj Clive Phillpot (eld), *Britain at the Venice Biennale 1895–1996*, The British Council, 1995
* Martino, Enzo Di. *The History of the Venice Biennale*, Venezia, Papiro Arte, 2007.
* Sarah Thornton. *Seven Days in the Art World*. New York: WW Norton, 2008.
* *52nd Venice Biennale and Documenta 12 in Kassel* vol. 20, Julio 2007 n.paradoxa: international feminist art journal pp.&nbsp;88–92
* Vittorio Sgarbi, ''Lo Stato dell'Arte: 54 Esposizione internazionale d'Arte della Biennale di Venezia. Iniziativa speciale per il 150° Anniversario dell'Unità d'Italia'', Moncalieri (Torino), Istituto Nazionale di Cultura, 2012

## Referencoj 
## Eksteraj ligiloj 
*  angle
** History of the Venice Biennale's International Art Exhibition ĉe Venice Biennale, oficiala retejo.
* Official **Central Asia Pavilion** retejo 
* Official **Dutch Pavilion** retejo
* History of the British Council's involvement with the British Pavilion at the Venice Biennale.
* Satelita bildo de la Bienalaj konstruaĵoj el Google Maps

Venecio
Kategorio:Venecio
Fumarila aceto-acetata acido

**Fumarila aceto-acetato** estas peranto en la metabolo de la tirozino. Ĝi estiĝas dum konvertado de la **maleila aceto-acetato** per la enzimo **maleila aceto-acetato-izomerazo**. La fumarila aceto-acetato estas geometria izomero de la **maleila aceto-acetato** pere de specifa cis-trans izomerazo kiu postulas la glutationon kiel ĝian kun-enzimon.

Fumarila aceto-acetata acido estas neinversigeble enzime hidrolizita al fumarata kaj aceto-acetata acidoj. La malalta specifeco de la enzimo estas notinda, ĝi povas agi sur vasta gamo da beta-ketonoj, tiaj kiaj **duketono-valerata acido** kaj **duketono-heksanata acido**. Tamen, la rapido de la reakcio kun la fumarila aceto-acetata acido estas dedukoble pli alta ol kun la proksima pli aktiva komponaĵo.

Iom strange estas ke la rapido de la reakcio kun la **maleila aceto-acetato** estas treege malalta. Eblas ke la enzimo agas nur sur la enolaj formoj de la duketonaj acidoj.

## Reakcio 
* Biologie, aceto-acetata acido estiĝas per hidrolizo de la **fumarila aceto-acetata acido**:

## Literaturo
* Advances in Clinical Chemistry, Volume 6
* Advances in Enzymology and Related Areas of Molecular Biology, Volume 14, Alton Meister
* Nutrition Management of Patients with Inherited Metabolic Disorders, Phyllis B. Acosta
* Human Genes and Genomes: Science, Health, Society, Leon E. Rosenberg, Diane Drobnis Rosenberg
* Advances in Protein Chemistry, Volume 10
* Textbook of Clinical Pediatrics, A. Y. Elzouki, H. A. Harfi, H. Nazer, F. B. Stapleton, William Oh, R. J. Whitley

## Vidu ankaŭ
* Fenilalanino
* Hepato
* Metila aceto-acetato
* Etila aceto-acetato
* Aceto-acetata acido
* Etila bromido

## Referencoj
Kategorio:Hidrogenaj kombinaĵoj
Kategorio:Organikaj acidoj
Fläming

[eta|naturŝtona kirko en [Rabenstein (Fläming)|Rabenstein-Zixdorf]]
La pejzaĝo **Fläming**  estas historia regiono en la orienta parto de la nuna federacia lando Saksio-Anhalto kaj la sudokcidenta parto de la nuna federacia lando Brandenburgio de Germanio, plurdek kilometrojn sudokcidente kaj sude de la urbego Berlino. Ĝi havas sian nomon de samnoma sabla altejo, kiu kiel moreno ekestis dum la lasta glaciepoko, kaj etendiĝas de iom oriente de Magdeburg en la okcidenta parto tra pli ol 100 kilometroj orienten ĝis la rivereto *Dahme*, alfluanto de la rivero Spree, kiu pasas interalie tra la samnoma urbo Dahme. La sabla altejo larĝas inter 30 kaj 50 kilometrojn.

[eta|maldekstra|260px|"tura nederlanda ventomuelejo" (*Turmholländermühle*) kaj fruktoarba herbejo ĉe la loĝloko Haseloff oriente de [Niemegk]]
[eta|[Bad Belzig kun la mezepoka burgo *Eisenhardt*]]
Sian nomon la maldense loĝata pejzaĝo havas laŭ la flandroj, kiuj kadre de la germana setligo de la regiono en la 12-a kaj 13-a jarcentoj grandparte alvenis tien. Tra jarcentoj la pejzaĝo estis limregiono en la orienta parto de la germanlingva Sankta Romia Imperio; ĝi dividiĝis inter la katolikaj diocezoj Magdeburg kaj Brandenburg, kiuj samtempe estis politikaj regnoj, kaj inter la graflandoj Brehna kaj Meißen, kiu poste iĝis la elektoprinclando Saksio. La margraflando Brandenburgio ĝis la reformacio posedis praktike neniun parton de la regiono, sed poste iom post iom pliampleksigis sian teritorion tien. Post la napoleonaj militoj, en kiu la elektoprinclando Saksio batalis kaj malvenkis flanke de la napoleona armeo, la tuta regiono aldoniĝis al la reĝlando Prusio.

Mezepokaj naturŝtonaj kirkoj dominas la aspekton de multaj vilaĝoj, kaj multloke ankoraŭ videblas ventomuelejoj konstruitaj laŭ la modeloj de la flandraj setlintoj. La agrikultura regiono ekde la 1990-aj jaroj pli kaj pli orientiĝis al feriaj ofertoj por turistoj, kaj ekde la 2000-aj jaroj multaj biciklaj, migraj kaj rajdaj vojoj pasas tra la novaj, aparte ekologie protektataj, naturparkoj *Fläming* kaj *Hoher Fläming*.

Kategorio:Saksio-Anhalto
Kategorio:Brandenburgio
Altarero

[eta|400ra|The *[Genta altaro* (1432) de fratoj Hubert kaj Jan van Eyck. Konsiderita unu el la majstroverkoj de Norda Renesanco, kiu perdis sian prilaboritan kadron en la Reformacio.]]
**Altarero**, *altarpeco*, *retablopeco* aŭ *retablero* estas artaĵo kia pentraĵo, skulptaĵo aŭ reliefo reprezentanta religian temon farita por ties lokigo malantaŭ la altaro de kristana preĝejo. Kvankam plej ofte uzita por unuopa verko de arto kia pentraĵo aŭ skulptaĵo, aŭ serio el ili, la vorto povas esti uzata ankaŭ por la tuta aro malantaŭ altaro, aliflanke konata kiel retablo, inklude tion kio estas ofte prilaborita kadro por la centraj bildo aŭ bildoj. Altarpecoj estis unu el la plej gravaj produktoj de kristana arto speciale el la fino de la Mezepoko al la epoko de la Kontraŭ-Reformacio.

Granda nombro de altarpecoj estas nune forigitaj el iliaj preĝejoj originaj lokoj, kaj ofte eĉ ties prilaboritaj skulptitaj kadroj, kaj ekspoziciataj kiel simple enkadrigitaj pentraĵoj en muzeoj kaj aliaj pli protektitaj kaj komfortaj lokoj.

## Vidu ankaŭ 
* Altarero de Paumgartner
* Retablo

## Referencoj 
## Eksteraj ligiloj 
* http://www.nationalgallery.org.uk/anatomy-of-an-altarpiece
Glutationo

**Glutationo** estas grava antioksidiga substanco trovata en plantoj, bestoj, fungoj samkiel en kelkaj bakterioj kaj arĥioj. Glutationo kapablas preventi damaĝojn al gravaj ĉelkomponantoj kaŭzataj de oksigen-reakciaj specimenoj tiaj kiaj liberradikaloj, peroksidoj, lipidaj peroksidoj kaj pezaj metaloj.

Ĝi estas tripeptido kun gama-peptida ligilo inter la karboksila grupo de la glutamata flankĉeno kaj la amina grupo de la cisteino, dum la karboksila grupo de la cisteino aneksiĝas per normala peptida ligilo al la glicino.

Tiolaj grupoj (-SH) estas reduktagentoj, ekzistantaj ĉe koncentriĝo ĉirkaŭ 5 milimolaro en bestaj ĉeloj. Glutationo reduktas dusulfidajn ligilojn (-S-S-) formitaj ene de la citoplasmaj proteinoj al cisteinoj agante kiel elektrono-donanto. En tiu procezo, glutationo konvertiĝas al ĝia oksidita formo, glutationa dusulfido.

Post oksidado, glutationo povas retroreduktiĝi de la glutationa reduktazo, uzante NADPH-on kiel elektrono-donanton. La rapido de la reduktita glutationo al oksidita glutationo ene de la ĉeloj ofte uzatas kiel mezuro por la oksidiva ĉelstreĉo.

## Sintezo 
* Kiel ni povas observi, glutationo konstituiĝas je glutamata acido, cisteino kaj glicino:

## Literaturo 
* WEBmd
* Dr. Draxe
* Selfhacked 
* MediceneNet 
* LiveStrong
* Immune Health Science
* Glutathione - There's No Life Without It, Dr Deborah Baker
* [Glutathione: storage, transport and turnover in mammals ; coll. of papers ..., Yukiya Sakamoto, T. Higashi, N. Tateishi
* Significance of Glutathione to Plant Adaptation to the Environment, D. Grill, Michael M. Tausz, L.J. de Kok

## Vidu ankaŭ 
* Glutamata acido
* Glutation-S-transferaso
* Fumarila aceto-acetata acido
* Aceto-acetata acido
* Etila aceto-acetato
* Metila aceto-acetato
* Cisteino

## Referencoj 
Kategorio:Tioloj
Kategorio:Tripeptidoj
Kategorio:Antioksidantoj
28782 Mechling

'*28782 *Mechling'''* estas asteroido de la asteroida zono malkovrita la  de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Kim Mechling*, kiu mentoris unu finalist(in)on de la *Broadcom MASTERS* 2013, konkurso pri matematiko kaj scienco por gestudentoj de meza lernejo. Ŝi estas instruistino ĉe la *Ellis School'' en Pittsburgh (Pensilvanio).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 2000
Prošek

dekstra|200ra|eta|Boteloj da Prošek
**Prošek** estas dolĉa desertvino kiu estas tradicie de la suda areo de Dalmatio, Kroatio. Ĝi estas farita el sekigitaj vinberoj laŭ la pajlovina metodo. Bonkvalita Prošek kutime estas ege pli multekosta ol aliaj vinoj ĉar oni bezonas averaĝe sepfoje pli da vinberoj por fari la saman kvanton da vino. La alkoholenhavo varias sed estas minimume 15%.

eta|maldekstra|300ra|Prošek regiono

Kategorio:Vino
Kategorio:Kroatio